als_Latn dik_Latn sag_Latn
Kanë mbyllur kostumet në dollap. Këpucët me taka të holla e të larta gjithashtu. Zonjat e Parlamentit kanë dalë në terren. Është fushatë. Kanë ndërruar fjalimet, sjelljet dhe veshjet. Kjo e fundit është një fjalim më vete. Një tjetër mesazh. Kush e ka mbartur siç duhet? Kush ka qëlluar në shenjë? Kush ka bërë zgjedhjen e gabuar? Stela Sallaku bën analizën dhe shpall fituesen e garës së stilit
Albana Vokshin do ta vëmë përballë Mimi Kodhelit meqë kemi dy bjonde dhe pak as shumë kanë të njëjtat limite nuancash dhe tonesh.
U referohem pantallonave blu dok të kombinuara me bluzën me vija, duke qënë se materiali ka përqindje pambuku nuk rekomandohen për evente apo dhe situata të tilla në të cilat duhet të pozosh për aparate ose kamera për disa arsye të thjeshta. E para, sepse mbajnë rrudhë dhe kanë tëndencën të zmadhojnë, pa qënë nevoja, siluetën.
Por vërejtja kryesore imja qëndron tek këpucët, të cilat, përveçse shkurtojnë këmbën dhe trupin, nuk janë të denja për një zonjë në karrierë. Do rekomandoja disa modele të tjera mjaft komode dhe sharmante. Bukuria e veshjes fillon nga këpuca.
Ka qenë tabu në modë që zonjat/zonjushat bjonde të vishnin disa nuanca si portokalli, rozë dhe lejla. Së fundmi, si çdo rregull tjetër në modë, është thyer dhe ky. Nuk e di pse-në, por mendoj që ky rregull nuk duhej thyer për disa fenotipe të bjondes. Nëse sytë janë blu rekomandohet bojëqielli dhe blutë, që nuanca të amplifikohet. Nëse sytë janë kafe, gështenjë dhe të errëta, rekomandohen të përdoret nuanca e rozës dhe disa tone të ngrohta.
Ndaj mendoj që portokallia e zonjës Mimi nuk është nuanca e duhur dhe xhinsi i përdorur është zgjedhja “safe” për të qënë komode. Do kisha preferuar një këmishë bojëqiell dhe ndonjë palë pantallona xhins në një tonalitet më të zbardhur.
Por duke marrë parasysh stilin e saj në përgjithësi them se është mjaft e kujdesshme dhe e kuruar
Këmisha e bardhë e Znj. Kodheli është një ndër tendencat e këtij sezoni, e thamë dhe në një shkrim të mëparshëm, që ky trend u përqafua menjëherë nga shumë blogger dhe infuencer duke e kthyer këmishën në “must”. Looku në tërësi më duket i realizuar, chic dhe casual.
Nga përballja mes Znj. Kodheli dhe Znj. Vokshi them se në këtë prag zgjedhjesh veshjet më të realizuara i ka Znj. Kodheli. Vlerësimi është bërë në bazë të toneve dhe prerjeve të zgjedhura, tendencat, sasia e aksesorëve të përdorur, flokët, looku i stiluar në total. “Less is more” thuhet në përgjithësi nga të mëdhenjtë e modës, sidomos për përditshmërinë kjo thënie duhet mbajtur parasysh.
als_Latn als_Latn als_Latn als_Latn als_Latn als_Latn als_Latn als_Latn als_Latn